**OŠ SVETI MARTIN NA MURI**

**Trg svetog Martina 4**

**40313 Sveti Martin na Muri**

KLASA: 011-03/20-01/01

URBROJ: 2109-46-20-04

Na temelju Zaključka o mjerama za pokretanje gospodarskih i drugih djelatnosti i aktivnosti u uvjetima proglašene epidemije bolesti COVID–19 Vlade Republike Hrvatske od 23. travnja 2020. godine, Uputama Hrvatskog zavoda za javno zdravstvo za sprječavanje i suzbijanje epidemije Covid-19 vezano uz rad predškolskih ustanova i razrednu nastavu od 1. do 4. razreda te posebne razredne odjele i rad s djecom s teškoćama koja imaju pomoćnika u nastavi, Preporukama za organizaciju rada u razrednoj nastavi i uputama za vrednovanje i ocjenjivanje u mješovitom modelu nastave od 25. svibnja 2020. godine, a prije uključivanja učenika u razrednu nastavu od 25. svibnja 2020. u OŠ Sveti Martin na Muri, ravnateljica Škole donosi

**PROVEDBENI PLAN OTVARANJA**

**OŠ SVETI MARTIN NA MURI**

U Svetom Martinu na Muri, 21. svibnja 2020. godine

Provedbeni plan se odnosi na ustanovu OŠ Sveti Martin na Muri u kojoj je osigurano održavanje nastave učenika koji **pohađaju razrednu nastavu od 1. do 4. razreda,** kao i za učenike kojima je dodijeljen pomoćnik u nastavi, **od 25. svibnja 2020. godine.**

|  |  |  |  |
| --- | --- | --- | --- |
|  | **POSLOVI I ZADACI DO POČETKA NASTAVE U UČIONICAMA** |  |  |
| **Broj:** | **Zadatak:** | **Nositelj:** | **Rok:** |
| 1. | Izrada i dorada Provedbenog plana | ravnateljica | 22.5. |
| 2. | Upoznavanje nastavnog i nenastavnog osoblja s Uputama HZJZ-a i Preporukama MZO-a | ravnateljica | 20.5. |
| 3. | Analiza Uputa HZJZ i Preporuka MZO s tehničkim osobljem i delegiranje zaduženja | Ravnateljica  Tehničko osoblje | 20.5. |
| 4. | Upoznavanje roditelja učenika od 1. do 4. razreda te učenika s pomoćnicima u nastavi predmetne nastave:  - Upute HZJZ, preporuke MZO  - mjere škole oko organizacije nastave | Ravnateljica  Razredne učiteljice | 21.5. |
| 5. | Nabavka dezinfekcijskih i zaštitnih sredstava te sredstava za čišćenje, osiguravanje uvjeta sukladno Uputama HZJZ i Preporukama MZO | Ravnateljica  Tehničko osoblje | 22.5. |
| 6. | Dezinfekcija i čišćenje svih školskih prostorija, vanjskog dvorišta, nabava i postavljanje dezibarijera i dozatora za dezinfekcijska sredstva | Tehničko osoblje | 22.5. |
| 7. | Priprema menija školske prehrane i nabavka namirnica, priprema za podjelu hrane | Kuhar | 22.5. |
| 8. | Razredno vijeće razredne nastave  - dogovor oko organizacije nastave  - formiranje odgojno-obrazovnih skupina-definiranje načina rada u skupinama (satnica dolaska, raspored sati, informacije roditeljima) | Ravnateljica  Razredno vijeće | 21.5. |
| 9. | Upoznavanje roditelja s načinom rada i njihovim obavezama kod kuće (mjerenje temperature djeteta, priprema nastavnih materijala, torbe, upute o ponašanju) | Razredne učiteljice | 22.5. |
| 10. | Učiteljsko vijeće za sve nastavnike | Ravnateljica | 29.5. |
| 11. | Dnevna komunikacija s predmetnim učiteljima u razrednoj i predmetnoj nastavi po pitanjima vezanim uz organizaciju nastave u školi | Ravnateljica | 22.5. |
| 12. | Izrada dnevnog i tjednog rada po skupinama | Razredne učiteljice | 21.5. |
| 13. | Komunikacija s osnivačem oko prijevoza učenika. Komunikacija sa stožerom oko potreba i specifičnih okolnosti (po potrebi) | Ravnateljica | 21.5. |
| 14. | Priprema potrebne dokumentacije (evidencijska knjiga o temperaturi i simptomima, obavijesti za ulazna vrata za roditelje i vanjske suradnike) | Ravnateljica  Tajništvo | 22.5. |
|  | **ZADACI ZA VRIJEME NASTAVE U ŠKOLI** |  |  |
| 1. | Prihvat učenika na ulazu u školu | Razredne učiteljice | kontinuirano |
| 2. | Edukacija učenika | Razredne učiteljice | kontinuirano |
| 3. | Održavanje školskih prostorija, dvorišta i vanjskih sportskih terena, provjetravanje i čišćenje | Spremačice, domar |  |
| 4. | Prihvat dostave (izuzev za školsku kuhinju) | Domar | kontinuirano |
| 5. | Kretanje učenika po školi | Razredne učiteljice | kontinuirano |
| 6. | Rad s učenicima i pomoćnicima u nastavi. Izrada plana rada i zadataka za pomoćnike u nastavi | Školska pedagoginja | kontinuirano |
| 7. | Nabava nastavnih sredstava, sredstava za čišćenje i dezinfekciju te zaštitnih sredstava | Ravnateljica | kontinuirano |
| 8. | Evidencija o tjelesnoj temperaturi djelatnika i simptomima | ravnateljica | kontinuirano |
| 9. | Komunikacija s roditeljima, vanjskim suradnicima i ustanovama | Ravnateljica, razredne učiteljice | kontinuirano |
| 10. | Praćenje ostvarivanja Provedbenog plana, izmjene i dopune | ravnateljica | kontinuirano |
| 11. | Ostali nespomenuti poslovi po potrebi |  |  |

U tekstualnim okvirima ovoga dokumenta istaknuti su dijelovi Uputa HZJZ te Preporuke MZO-a.

Prema Uputama Ministarstva znanosti i obrazovanja povratak u školu osiguran je učenicima razredne nastave od 1. do 4. razreda. Ovaj Provedbeni plan i mjere su primjenjive od 25. svibnja 2020. godine.

Za učenike od 5. do 8. razreda nastava se i dalje izvodi na daljinu pomoću informacijsko komunikacijske tehnologije.

**Rad u predškolskim ustanovama i školama u sadašnjim epidemiološkim uvjetima uz poštovanje ovih uputa smatra se jednako sigurnim za djecu i zaposlenike kao i rad od kuće odnosno ostanak kod kuće, te se omogućuje uključivanje sve djece u vrtiće i škole.**

**Učenici od 1. do 4. razreda DOLAZE na nastavu u školu, osim u slučaju iznimke:**

**VAŽNO:**

**Je li povratak u školu obvezan za sve učenike razredne nastave?**

Upute HZJZ-a kažu da je škola sigurna za zaposlenike i učenike uz pridržavanje navedenih mjera pa učenici razredne nastave trebaju ići u školu.

Roditelji čija djeca neće ići u školu, kao i inače, trebaju opravdati izostanak s nastave.

Razlozi za nedolazak u školu mogu biti objektivni kao što su: bolest, izmještenost zbog potresa, osnivač ne može brzo osigurati primjeren prijevoz, lokalno žarište (primjer Brač) itd. Također, mogu biti i subjektivne okolnosti poput teško bolesne osobe u kućanstvu i roditelj se boji poslati dijete u školu iako u redovitoj situaciji to ne bi bila opravdana isprika.

Učenici koji će ostati kod kuće imat će priliku još neko vrijeme, dok se ne obradi obvezno gradivo, sudjelovati u mješovitoj nastavi uz pomoć Škole na trećem, ali se prema novim uputama mogu i naknadno uključiti u razredni odjel.

Sukladno preporuci Ministarstva znanosti i obrazovanja i Hrvatskog zavoda za javno zdravstvo:

- ne dolaze učenici **koji imaju simptome respiratorne bolesti** (povišena tjelesna temperatura, kašalj, poteškoće u disanju, poremećaj osjeta njuha i okusa), ako imaju **izrečenu mjeru samoizolacije** ili ako su **zaraženi s COVID-19.**

- ne dolaze učenici **koji imaju druge bolesti** (zbog kojih bi izostali i da je redovna nastava)

- oni roditelji koji još uvijek imaju objektivne ili subjektivne razloge zbog kojih djecu ne žele poslati u školu, mogu i naknadno uključiti dijete u nastavne grupe u školi, ali u međuvremenu moraju osigurati uvjete kod kuće za nastavu na daljinu i biti u svakodnevnom kontaktu s učiteljima i stručnim suradnicima u školi te **o ostanku učenika kod kuće obavezno obavijestiti razrednika**.

**ORGANIZACIJA NASTAVE**

**Učenici od 1. do 4. razreda DOLAZE** **NA NASTAVU U ŠKOLU**, borave i rade u sklopu svoje odgojno-obrazovne skupine koju čini njihov razredni odjel (svi učenici iz toga razreda).

**Nastavu provode razredne učiteljice (RAZREDNICE) te predmetni učitelji NJEMAČKOG JEZIKA I GLAZBENE KULUTURE (4. razred) i učiteljice izbornih predmeta VJERONAUKA I ENGLESKOG JEZIKA.**

Izvode se **SVI NASTAVNI PREDMETI** većinom prema uobičajenom rasporedu sati uz potrebne preinake (smanjeni obujam nastave TZK, DOP, DOD, ne provode se sve izvannastavne aktivnosti) na koje će ukazati razredne učiteljice prvi dan povratka u školu, uz pratnju sadržaja Škole na Trećem koliko je to moguće.

Nastava TZK se može održavati na vanjskim sportskim terenima, boravkom u prirodi, dakle vani i kada su vremenske okolnosti povoljne, ne preporučuju se aktivnosti na otvorenome koje uključuju bliski fizički kontakt.

* Preporučeno je poštivanje fizičke udaljenosti od 1,5 metra, iz čega proizlazi da u prosječnoj **učionici može biti od 15 do 20 učenika** (1., 2a, 2b, 3a, 3b razred – uz dodjelu učionica prema rasporedu u tablici)
* Ako je više učenika u razrednom odjelu, ravnatelj organizira **rad u većoj prostoriji** – 4. razred (najveća učionica – stara školska zgrada)
* **Roditelji ne potpisuju izjave** i šalju djecu u školu bez obzira na svoj radni status.
* Djeca mogu **samostalno dolaziti u školu ili organiziranim prijevozom**.
* Moguće je da se **učenici i naknadno uključe** u već uspostavljene nastavne grupe.
* U razrednoj nastavi **izvode se svi nastavni predmetni**, nastava Tjelesne i zdravstvene kulture i dalje se izvodi samo na otvorenom prostoru.
* Svaka odgojno-obrazovna skupina (**razredni odjel) boravi u jednoj prostoriji**.
* **Školske klupe i stolovi za jelo razmiču** se tako da djeca sjede na što većoj udaljenosti u prostoriji (po mogućnosti razmak od približno 1,5 metra), ali opet tako da sva djeca budu uključena u odgojno-obrazovni proces.
* Koliko god je moguće **smanjiti fizički kontakt (bliski kontakt)** djece iz jedne odgojno-obrazovne skupine s drugom djecom, roditeljima druge djece i drugim djelatnicima ustanove.
* Učenici u vrijeme velikog odmora/užine **jedu u blagovaonici ili u učionici** (prema rasporedu u tablici), hrana je podijeljena na porcije, ne dijele pribor
* Boravak u blagovaonici, knjižnici i drugim zajedničkim prostorijama organizira se po skupinama tako da **ne dolazi do miješanja različitih razrednih odjela**
* **Izbjegava se ulazak drugih osoba** (primjerice zbog čišćenja, popravka ili donošenja hrane) u prostoriju sve dok djeca borave u njoj, kao i ulazak osoba koje nisu zaposlenici škole ili učenici u samo školsku zgradu.
* Prvi dan nastave u školi treba započeti **uputama učenicima** kako se ponašati, prati ruke, održavati fizički razmak i sl.
* Učenici u školi u prosjeku provedu **4 školska sata**
* Nije preporučljivo da roditelji ulaze u prostor škole pa se informacije i roditeljski sastanci mogu obaviti telefonskim putem ili videopozivom.
* Do daljnjeg su **zabranjeni svi posjeti školama** (primjerice kazališne predstave, izvannastavne aktivnosti i sl.)

**Učenici borave u jednoj skupini koju čine svi učenici istog razrednog odjeljenja.**

**Učenici dolaze/odlaze u/iz škole, imaju nastavu i odmore prema rasporedu:**

* **Svi učenici dolaze u školu u vremenskom razdoblju od 8:00 – 8:10 sati.**
* **Učenici putnici koji dolaze ranije uzlaze u učionice po dolasku autobusa.**
* Sve učenike vani ispred škole dočekuju njihove razrednice/predmetni učitelji, okupljaju u svoje razredne skupinu i provode ulazak u školu te ulazak u učionice.
* Učenici se odmah grupiraju u svoje skupine i ne zadržavaju se ispred škole s drugim skupinama. Roditelji koji dovode učenike, usmjeravaju ih prema razrednoj skupini i pri tome održavaj razmak s drugim roditeljima i učenicima.
* **NASTAVA ZA SVE SKUPINE POČINJE U 8:15 I ZAVRŠAVA U 11:40 SATI**

|  |  |  |  |
| --- | --- | --- | --- |
| **Razredno odjeljenje** | **Učionica u kojoj boravi** | **Mjesto ulaska/izlaska iz škole** | **Vrijeme i mjesto užine** |
| 1. razred | Učionica 1. razreda - prizemlje | Glavni ulaz | blagovaonica |
| 2.a razred | Učionica Hrvatskog jezika - prizemlje | Bočni ulaz | učionica |
| 2.b razred | Učionica Glazbene kulture – 1. kat | Glavni ulaz | blagovaonica |
| 3.a razred | Učionica 3.a razreda - prizemlje | Bočni ulaz | učionica |
| 3.b razred | Učionica Matematike – 1. kat | Glavni ulaz | blagovaonica |
| 4. razred | Velika učionica u staroj školi | Ulaz u staru školu | učionica |

**Početak nastave i satnica:**

1. sat: 8:15 – 9:00

2. sat: 9:05 – 9:50

**Užina: 9:50 – 10:05**

3. sat: 10:05 – 10:50

4. sat: 10:55 – 11:40

**AUTOBUSNI PRIJEVOZ ZA UČENIKE PUTNIKE**

|  |  |
| --- | --- |
| **POLAZAK** | **RELACIJA** |
|  | **JUTARNJI DOVOZ UČENIKA** |
| 07:35 | Kapelščak - Gradiščak-Grkaveščak-Gornji Koncovčak - Sv.Martin na Muri |
| 07:45 | Toplice-Sv. Martin-Sv. Martin na Muri |
| 07:50 | Čestijanec/Bukovje-Lapšina-Sv. Martin na Muri |
|  | **ODVOZ UČENIKA** |
| 11:45 | Sv. Martin na Muri-Lapšina-Čestijanec-Toplice Sv. Martin na Muri |
| 11:45 | Sv. Martin na Muri- Kapelščak-Gradiščak -Grkaveščak-Gornji Koncovčak |
| 11:45 | Toplice-Sv. Martin-Sv. Martin na Muri |

**UPUTE UČENICIMA PRIJE DOLASKA NA NASTAVU**

Preporučuje se da roditelji prije dolaska u školu upoznaju učenike s novim pravilima ponašanja koja uključuju **minimalan kontakt s drugim osobama u školi i na putu u/iz škole**. Važno je da roditelji prije uključivanja učenika u školu pripreme učenike na novonastalu situaciju kako bi se umanjio stres kod djece. **Molimo roditelje da prije dolaska učenika u školu prođu s učenicima pravila ponašanja.**

Pravila ponašanja u školi do ukidanja restriktivnih mjera su:

* održavanje udaljenosti s ostalom djecom kad god je moguće
* češće pranje ruku i održavanje osobne higijene
* učenici između skupina se ne smiju družiti
* poslušnost učiteljima i ostalim djelatnicima. Ako ga učitelj ili djelatnik podsjeti na održavanje udaljenosti ili održavanje osobne higijene, istu mora odmah ispuniti
* nije dopušteno dijeljenje s drugim učenicima školskog pribora, hrane i ostalih predmeta koje učenik donosi u školu niti onih koje koristi, odnosno konzumira u školi
* briga o školskoj torbi, pravilno spakiranim udžbenicima (po rasporedu sati), donošenju papuča (pospremaju u vrećici)
* učenici će uvijek sjediti na istim mjestima u učionici koja će odrediti učitelj
* pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama
* poželjno je da svako dijete/učenik samo postupa sa svojom odjećom i obućom, školskim priborom, torbama, knjigama bez pomoći odraslih.
* ne preporuča se nošenje maski ni rukavica kod učenika i djelatnika. Prednost se daje učestalom pranju i dezinficiranju ruku.
* roditelji **trebaju izmjeriti tjelesnu temperaturu djetetu svaki dan prije dolaska u ustanovu**, te u slučaju povišene tjelesne temperature ne smiju dovoditi dijete u ustanovu već se javljaju telefonom razredniku ili ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta.
* dolaziti/odlaziti na vrijeme na nastavu

Djeca sa znakovima drugih zaraznih bolesti također ne dolaze u ustanovu.

U slučaju da učenik sustavno krši pravila i time predstavlja opasnost za druge učenike u skladu s uputama HZJZ, Škola će zatražiti od roditelja da dođu po njega.

**NEOPHODNE MATERIJALNE STVARI koje učenici donose u školu**

* učenik mora sa sobom **OBAVEZNO donijeti školske papuče (spakirane u vrećici)**
* **torbe i papuče** učenici donose i odnose sa sobom svakodnevno
* **Učenik mora imati svoj školski pribor**. Zabranjeno je dijeljenje pribora s drugom djecom. U slučaju da učenik nema svoj pribor, drugi učenici mu ne mogu posuditi. Molimo roditelje da posebno paze nose li učenici u školu sve naznačeno
* Prema preporuci HZJZ djeca **ne moraju nositi maske**. Ako je učeniku, djelatniku ili kojem od njihovih ukućana potrebna maska može se dobiti u školi

**PRIDRŽAVANJE MJERA U NASTAVI**

**Higijena i dezinfekcija**

* **redovito prati ruku tekućom vodom i sapunom**. Ruke se peru prije ulaska u svoju učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo.
* treba koristiti **tekuću vodu i sapun**, a jednako je efikasna voda svake temperature ako se koristi sapun.
* nakon pranja ruku sapunom i vodom, ruke treba **osušiti papirnatim ručnikom za jednokratnu upotrebu** koji se nakon korištenja baca u koš za otpad s poklopcem.
* u svakoj učionici i sanitarnom čvoru **učenici imaju pristup** tekućoj vodi i sapunu, dezinficijensu i jednokratnim papirnatim maramicama.
* na ulazu u školu te u školi na nekoliko lako dostupnih mjesta postavljeni su **dozatori s dezinficijensom** za dezinfekciju ruku školske djece i odraslih.
* **izbjegava se ulazak drugih osoba** (primjerice zbog čišćenja, popravka ili donošenja hrane) u prostoriju sve dok djeca borave u njoj.
* **prolazak kroz zajedničke prostorije** treba skratiti na minimum; prolaz se organizira tako da u isto vrijeme prolaze djeca i nastavnik iz jedne odgojno-obrazovne skupine dok druge osobe ne prolaze u isto vrijeme, uz poticanje djece da u prolazu ne dotiču površine ili predmete
* **korištenje toaleta** treba organizirati na način da se pojedino dijete drži na udaljenosti koliko je moguće od djece iz drugih odgojno-obrazovnih grupa (primjerice, ako je toalet manje površine dijete može pričekati izvan toaleta da drugo dijete izađe); također je potrebno poticati djecu na redovito pranje ruku tekućom vodom i sapunom nakon korištenja toaleta
* **dodirivanje lica -** učenike treba učiti i podsjećati da ne dodiruju usta, nos, oči i lice
* **kihanje i kašljanje -** učenike treba poticati da kada kašlju i kišu prekriju usta i nos laktom ili papirnatom maramicom koju poslije trebaju baciti u koš za otpad s poklopcem te oprati ruke, pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju.
* **pribor za jelo -** Izbjegavati dijeljenje čaša, šalica, posuđa i pribora za jelo s drugim osobama

**Dolazak i odlazak učenika**

* u školu učenici **dolaze i odlaze sami, organiziranim prijevozom ili u** **pratnji samo jednog roditelja/pratitelja**
* roditelji ili druge osobe u pratnji djeteta moraju izbjegavati ulazak u školu
* ispred ulaza u ustanovu, kod ulaska i izlaska iz ustanove, te u ustanovi, svim se osobama savjetuje da **drže međusobni razmak (1,5 m)**
* međusobni razmak ne trebaju držati osobe iz istog kućanstva
* učenici dolaze u utvrđeno vrijeme i na određeni ulaz (prema rasporedu u tablici)
* **razrednici/dežurni učitelji dočekuju učenike vani** i osiguravaju održavanje razmaka među učenicima koji dolaze u školu
* učenici iz iste obitelji mogu dolaziti u školu u isto vrijeme (zajedno), odvajaju se prema svojim skupinama po dolasku pred školu
* nakon održanog zadnjeg sata nastave učenici napuštaju školu istim putem i kroz iste ulaze kroz koje su dolazili.
* zbog specifičnosti odlaska učenika , a uz pridržavanje mjera sigurnosti koje je propisao HZJZ, važno je da roditelji dođu po učenika u propisano vrijeme

**Postupanje djece po ulasku u školu**

* Učenik ulazi tako da na ulazu **prelazi dezibarijeru** (dezinfekcija potplata cipela), izuva cipele i obuva papuče, odlazi do garderobe, skida jaknu, te pere ruke sapunom i vodom
* čeka ostale učenike i učiteljicu/učitelja na svome mjestu u učionici
* iz učionice ne smije izlaziti bez pratnje dok ne započne nastava. Za vrijeme nastave smije izaći iz učionice uz dopuštenje učitelja radi odlaska na toalet
* ako netko od učenika već koristi toalet, pričeka ispred i ulazi nakon što drugi učenik izađe
* nakon utvrđenog vremena dolaska u školu ulazna vrata škole bit će zaključana, osim ako iz opravdanog razloga učenik ne može doći na vrijeme, što je potrebno najaviti učiteljici. U tom slučaju učenik će pozvoniti na vrata i pričekati da mu odgovorna osoba otvori vrata i uputi ga prema učionici.
* Nije moguće dolaziti ranije u školu zbog specifičnosti organizacije (osim radi organiziranog autobusnog prijevoza)

**Organizacija rada ustanova**

**Mjerenje temperature i praćenje pojave simptoma. Dnevno mjerenje temperature.**

* **Svi djelatnici obavezni su mjeriti tjelesnu temperaturu svaki dan prije dolaska na posao**, te u slučaju povećane tjelesne temperature ne dolaze na posao već se javljaju telefonom ravnatelju i izabranom liječniku obiteljske medicine kako je navedeno u nastavku.
* **Kod dolaska i odlaska s posla, svim se djelatnicima preporučuje svakodnevno mjerenje tjelesne temperature beskontaktnim toplomjerom**, kao i utvrđivanje da li imaju respiratornih simptoma ili znakove drugih zaraznih bolesti. Kod osobe s povišenom temperaturom izmjerenom beskontaktnim toplomjerom (37,2oC i veća, ovisno na specifikaciji beskontaktnog toplomjera) preporučuje se mjerenje temperature i standardnim toplomjerom pod pazuhom te se povišena temperatura utvrđuje na temelju takvog mjerenja.
* Vodi se **evidencija o vrijednostima izmjerene tjelesne temperature** i eventualnom postojanju respiratornih simptoma (evidencijska knjiga)

**Postupanje s febrilnim osobama, odnosno osobama s drugim simptomima zarazne bolesti**

Osobama s temperaturom, respiratornim simptomima i drugim simptomima zarazne bolesti nije dozvoljeno raditi, brinuti se o djeci, niti dolaziti u prostor poslodavca odnosno ustanove, što je i inače nužno u radu ovakvih ustanova.

**Zamjena i testiranje febrilnih djelatnika**

Djelatnici s povišenom tjelesnom temperaturom i/ili respiratornim simptomima odmah napuštaju radna mjesta (prethodno o tome obavještavaju ravnatelja) ili javljaju telefonom ravnatelju da neće doći na posao, te se javljaju telefonom svom izabranom liječniku koji ih prema liječničkoj indikacijama upućuje na testiranje. Ravnatelj treba imati unaprijed organiziranu zamjenu za takav slučaj. Potrebno je testirati na SARS-CoV-2 djelatnike s povišenom tjelesnom temperaturom ili respiratornim simptomima sukladno procjeni liječnika.

**Sumnja na COVID-19. Postupanje u slučaju sumnje na zarazu.**

U slučaju sumnje na kontakt djelatnika sa zaraženim ili oboljelim od COVID-19 19 ili obavijesti epidemiologa o kontaktu s oboljelim ili drugog razloga za sumnju da se kod djelatnika radi o zarazi COVID-19, kod povišene tjelesne temperature i/ili respiratornih simptoma (kašalj i otežano disanje-kratak dah), djelatnik odmah:

• telefonom obavještava ravnatelja,

• telefonom obavještava izabranog liječnika obiteljske medicine radi dogovora o testiranju

na SARS-CoV-2 te radi utvrđivanja potrebe za bolovanjem, te se

• udaljava s radnog mjesta ili ne dolazi na posao.

**Hitno telefonsko obavještavanje liječnika**

Ravnatelj ustanove o svakoj sumnji na COVID-19 kod zaposlenika ili djece (o čemu roditelj/skrbnik ima obavezu hitno telefonom obavijestiti ravnatelja) obavještava odmah telefonom nadležnog školskog liječnika ako se radi o školi. Posebno žurno ravnatelj obavještava nadležnog epidemiologa/školskog liječnika u slučaju grupiranja sumnje ili zaraze COVID-19 (dva i više djelatnika i/ili djece sa sumnjom iz iste skupine/učionice/zgrade i sl.) kao što se to radi i u slučaju drugih zaraznih bolesti koje se obavezno prijavljuju u Hrvatskoj, a prema Listi zaraznih bolesti čije je sprečavanje i suzbijanje od interesa za Republiku Hrvatsku.

**Ulazak u školu u vrijeme nastave. Dostava**

* ulazna vrata otvaraju se na poziv telefonom ili zvonom (lijevo vratiju na glavnom ulazu) tijekom radnog vremena i dežurstva. Nakon nastave (poslijepodne) vrata otvara dežurni djelatnik
* dostavu za potrebe ustanove preuzimaju nadležni radnici ustanove na vanjskim vratima, a ulaz je dozvoljen iznimno serviserima i ostalim službama čije usluge su neophodne (što uključuje dosljednu provedbu preventivnih i protuepidemijskih mjera poput provjere vode za ljudsku potrošnju, zdravstvene ispravnosti hrane i sl.) uz obveznu mjeru dezinfekcije ruku i po potrebi nošenja zaštitne maske i zamjenske obuće

**Čišćenje i dezinfekcija prostora i predmeta**

* Spremačice prije i nakon nastave, po potrebi i između, čiste i dezinficiraju prostor i korištene površine. Dodirne površine kao što su kvake, ručke na prozorima, radne površine, tipkovnice, konzole, slavine u toaletima i kuhinjama, tipke vodokotlića, daljinski upravljači, prekidači za struju, zvona na vratima, ploče dizala te druge dodirne površine koje koristi veći broj osoba neophodno je dezinficirati na početku i na kraju svake smjene, a najmanje dvaput dnevno
* učionice i prostorije se provjetravaju više puta dnevno, svakako prije dolaska i nakon odlaska djece, i to u trajanju od najmanje pola sata ili, ako to vremenske prilike dopuštaju, da se ostavi otvoren prozor
* Čišćenje se provodi u vrijeme kada su djeca u dvorištu ili nakon njihovog odlaska
* Svi zaposlenici obavezno moraju odmah po ulasku dezinficirati svoje mobitele.
* Za djelatnike obavezna dezinfekcija potplata ili korištenje rezervne obuće (osiguran prostor na ulazu)
* Ne preporuča se nošenje maski ni rukavica kod djelatnika i učenika. Prednost se daje učestalom pranju i dezinficiranju ruku
* u planiranju didaktičke opreme treba dati prednosti opremi glatkih, tvrdih površina koje se lako operu deterdžentom i vodom. Zabranjeno je više puta (više nego jednom) koristiti materijale kao što su kinetički pijesak, glina, kukuruz, riža i sl., te sva sredstva i oprema koje se ne mogu oprati deterdžentom (deterdžent za suđe) i vodom te osušiti na zraku. Ako je ikako moguće potrebno je izložiti didaktičku opremu da se osuše na suncu
* **Učenici s teškoćama kojima je dodijeljen pomoćnik u nastavi u predmetnoj nastavi**
* Mogući je i dolazak u školu učenika s pomoćnikom u nastavi, ukoliko mu se ne može osigurati boravak i nastava kod kuće. U tom slučaju s učenikom radi samo njegov pomoćnik u nastavi, ne i predmetni učitelji, te je potrebno osigurati zasebni prostor u kojem će boraviti.
* Učenik sa svojim pomoćnikom boravi u posebnoj učionici uz pridržavanje epidemioloških mjera. Kada pruža potporu učeniku i nalazi se u njegovoj blizini , preporučuje se PUN-u da uvijek nosi masku.
* Napominjemo da su PUN plaćeni samo za vrijeme izvođenja redovne nastave, nikako produženog boravka (maksimalno 4 sata dnevno).
* Stručna suradnica školska pedagoginja prati rad učenika u mješovitom modelu nastave i nastavi na daljinu, radi program rada za učenike s poteškoćama i pomoćnike u nastavi, pomaže učiteljicama u kreiranju odgojnih nastavnih sadržaja.

**Ostale mjere**

* ukoliko je potreba za rješavanjem pitanja s ravnateljicom, stručnom službom ili tajništvom, molimo stranke da pozvone na vrata ili nazovu prethodno telefonom
* dostavu za potrebe škole preuzima domar, a za školsku kuhinju kuhar uz pridržavanja epidemioloških mjera (maska, rukavice, socijalna distanca)
* svi će učitelji sudjelovati na webinaru koji će održati epidemiolozi HZJZ
* Izazov je i psihičke naravi kod naših učenika kojima se sada zabranjuje druženje s drugim učenicima, ograničava kretanje te primjenjuju strogi uvjeti i mjere boravka u školi.

Ravnateljica:

Petra Novinščak